# M A T E R S K Á Š K O L A, B Ú D K O V Á 21, 811 04 BRATISLAVA

 tel.: 421 2 544 114 62, mail: msbudkova@staremesto.sk

 **O Z N A M**

Riaditeľka MŠ Búdková týmto oznamuje, že v termíne **od 02. - 12. mája 2023** denne v čase od 11.00 h do 13.00 h sa **uskutoční zápis** **pre deti do materskej školy** k začiatku školského roka 2023/2024.

Prihlášky do materskej školy si môžete vyzdvihnúť u riaditeľky MŠ, na internetovej stránke MŠ – www.msbudkova.sk alebo MČ Bratislava – Staré Mesto www.staremesto.sk v sekcii Školstvo.

Pri prijímaní detí zákonní zástupcovia detí **povinne predložia**:

* *žiadosť o prijatie dieťaťa do MŠ s potvrdením od lekára - potvrdenie o zdravotnej spôsobilosti dieťaťa navštevovať MŠ a údaj o povinnom očkovaní dieťaťa,*
* *žiadosť podpísanú obidvomi zákonnými zástupcami, resp. rodičmi*
* *občiansky preukaz zákonného zástupcu*
* *fotokópiu rodného listu*

Pri prijímaní detí na predprimárne vzdelávanie v zmysle § 11 ods. 6 školského zákona č. 245/2008 Z.z. o výchove a vzdelávaní má materská škola právo získať a spracúvať osobné údaje:

1. *o deťoch a v rozsahu*
2. meno a priezvisko
3. dátum a miesto narodenia
4. adresa trvalého pobytu alebo adresa miesta, kde sa dieťa obvykle zdržiava, ak sa nezdržiava na adrese trvalého pobytu
5. rodné číslo
6. štátna príslušnosť
7. národnosť
8. fyzického zdravia a duševného zdravia
9. mentálnej úrovne vrátane pedagogicko-psychologickej a špeciálno-pedagogickej diagnostiky
10. *o identifikácii zákonných zástupcov dieťa v rozsahu*
	1. meno a priezvisko a adresa trvalého pobytu
	2. adresa miesta, kde sa zákonný zástupca obvykle zdržiava, ak sa nezdržiava na adrese trvalého pobytu a kontakt na účely komunikácie

**OSTATNÉ PODMIENKY**

**PRIJÍMANIA DETÍ DO MATERSKEJ ŠKOLY**

V prípade zvýšeného záujmu zákonných zástupcov o prijatie detí do Materskej školy, Búdková 21, Bratislava, po prijatí všetkých detí, pre ktoré bude od školského roku 2023/2024 predprimárne vzdelávanie povinné, budú na základe žiadosti zákonného zástupcu/zástupcu zariadenia do naplnenia kapacity materskej školy prijaté deti:

  ktoré nedovŕšia do 31. 08. 2023 vek 5 rokov a zákonný zástupca bude žiadať v školskom roku 2023/2024 o predčasné zaškolenie, pričom predloží so žiadosťou aj písomný súhlas príslušného zariadenia výchovného poradenstva a prevencie a dieťa má trvalý pobyt v spádovej ulici,

   ktoré doposiaľ nie sú prijaté do inej materskej školy,

  ktorých súrodenci sú už prijatí do MŠ Búdková 21, Bratislava aj v školskom roku 2023/2024,

  ktoré majú osvojené základné hygienické a samoobslužné návyky a sú primerane samostatné (nemá plienky, fľašu, cumlík, samostatne sa naje lyžicou, napije z pohára, používa WC, umyje si ruky, oblečie základné časti odevu, obuje sa ),

  ostatné, v závislosti od voľnej kapacity.

Rozhodnutie o prijatí (neprijatí) do MŠ k začiatku školského roku 2023/2024 dostane rodič písomne najneskôr do 30. júna 2023.

V Bratislave 15. 02. 2023 Mgr. Erika Špilárová

 riaditeľka MŠ